**Ministru kabineta rīkojuma projekta “Grozījumi Eiropas Savienības struktūrfondu un Kohēzijas fonda** **2014.–** **2020.** **gada** **plānošanas perioda darbības programmā “Izaugsme un nodarbinātība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Eiropas Savienības struktūrfondu un Kohēzijas fonda (turpmāk – ES fondi) 2014.–2020. gada plānošanas perioda darbības programmas “Izaugsme un nodarbinātība” (turpmāk – darbības programma) grozījumi sagatavoti, lai darbības programmas līmenī nostiprinātu līdz šim pieņemtos Ministru kabineta lēmumus par izmaiņām ES fondu finansējuma sadalījumā, paredzot finansējuma pārdales nacionāli stratēģiski nozīmīgiem projektiem (Paula Stradiņa klīniskās universitātes slimnīcas (turpmāk – PSKUS) projektam, elektrovilcienu iegādei un deinstitucionalizācijas infrastruktūras projektiem), vienlaikus atbrīvojot fiskālo telpu. Rīkojuma projekts stāsies spēkā pēc apstiprināšanas Ministru kabinetā (turpmāk – MK).  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | ES fondu 2014.–2020. gada plānošanas perioda darbības programma ir apstiprināta ar MK 2015. gada 4. februāra rīkojumu Nr. 62 “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmu “Izaugsme un nodarbinātība””.Darbības programma izstrādāta saskaņā ar Eiropas Parlamenta un Padomes 2013. gada 17. decembra regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr. 1083/2006 (turpmāk – Regula Nr. 1303/2013). Saskaņā ar Regulas Nr. 1303/2013 30. panta 1. un 2. punktu dalībvalstij ir tiesības iesniegt Eiropas Komisijai(turpmāk – EK) pienācīgi pamatotu prasību veikt grozījumus darbības programmā, par kuriem EK attiecīgi nepieciešamības gadījumā sniedz savus apsvērumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas grozījumi sagatavoti, lai darbības programmas līmenī nostiprinātu līdz šim pieņemtos MK lēmumus par izmaiņām ES fondu finansējuma sadalījumā, paredzot vairākas finansējuma pārdales nacionāli stratēģiski nozīmīgiem projektiem, vienlaikus atbrīvojot fiskālo telpu.MK 2019. gada 13. septembra sēdē (protokollēmums Nr. 41 1. § “Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020. gadam un ietvaram 2020.–2022. gadam””) (turpmāk – MK 2019. gada 13. septembra lēmums) MK atbalstīja konceptuālas finansējuma pārdales, atslogojot valsts budžeta fiskālo telpu – paredzot papildu finansējumu PSKUS lielajam projektam, kā arī novirzot finansējumu jauna Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai (t. sk. novirzot pārtrauktā lielā projekta “Rīgas tramvaja infrastruktūras attīstība” finansējumu).MK 2019. gada 11. oktobra sēdē (protokollēmums Nr. 47 3.§ “Informatīvais ziņojums “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” (turpmāk – MK 2019. gada 11. oktobra lēmums) tika izskatīts Finanšu ministrijas (turpmāk – FM) sagatavotais informatīvais ziņojums ar priekšlikumiem ES fondu snieguma rezerves un finansējuma atlikumu izmantošanai, paredzot papildu finansējumu arī deinstitucionalizācijas infrastruktūras projektiem, savukārt pārējos gadījumos atļaujot ES fondu atbildīgām iestādēm novirzīt finansējumu atbilstoši aktuālajām nozares vajadzībām sava finansējuma ietvaros. Tā kā minētās finansējuma pārdales skar darbības programmas prioritāro virzienu (turpmāk – PV) finansējuma sadalījumu, kā arī atsevišķos gadījumos ES fondu atbildīgo iestāžu paredzētie finansējuma novirzīšanas risinājumi prasa izmaiņas darbības programmā definētajos nosacījumos, MK uzdeva FM, pamatojoties uz ES fondu atbildīgo iestāžu sniegto informāciju, sagatavot un steidzamības kārtā viena mēneša laikā iesniegt apstiprināšanai MK attiecīgus grozījumus darbības programmā (MK 2019. gada 11. oktobra lēmuma 10. punkts).Ņemot vērā minēto, darbības programmas grozījumi paredz kompleksas izmaiņas darbības programmā definētajos nosacījumos (t.sk. izmaiņas finansējuma sadalījumā, saistīto specifisko atbalsta mērķu (turpmāk – SAM) rādītājos, atbalstāmajās darbībās utt.), lai nostiprinātu minētās finansējuma pārdales un citus MK atbalstītos ES fondu finansējuma turpmākas izmantošanas risinājumus.1) Grozījumi **Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta ietveršanai darbības programmā** (plānots īstenot esošā videi draudzīga sabiedriskā transporta SAM ietvaros):* papildinot 4. PV “Pāreja uz ekonomiku ar zemu oglekļa emisijas līmeni visās nozarēs” (turpmāk – 4. PV) videi draudzīga sabiedriskā transporta SAM atbalstāmās darbības, precizējot rādītāju sasniedzamās vērtības un intervences kodus, kā arī papildinot darbības programmas 3. pielikumu “Lielo projektu saraksts” ar jaunu lielo projektu;
* precizējot darbības programmas finansējuma plānu, ņemot vērā, ka minētā projekta īstenošanai tika lemts piešķirt papildu finansējumu no 2. PV “IKT pieejamība, e-pārvalde un pakalpojumi” platjoslu infrastruktūras attīstības un 6. PV “Ilgtspējīga transporta sistēma” (turpmāk – 6. PV), attiecīgi precizējot arī saistīto SAM rādītājus.

2) Grozījumi attiecībā uz **PSKUS lielo projektu** (tiek īstenots9.3.2. SAM “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” otrās projektu iesniegumu atlases ietvaros), precizējot darbības programmas finansējuma plānu, ņemot vērā, ka projekta īstenošanai tika lemts piešķirt papildu finansējumu no 5. PV “Vides aizsardzība un resursu izmantošanas efektivitāte” (turpmāk – 5. PV) un papildu finansējumu no 9. PV “Sociālā iekļaušana un nabadzības apkarošana” (turpmāk – 9. PV), attiecīgi precizējot intervences kodus.Vienlaikus darbības programmas grozījumiem pievienotais MK protokollēmuma projekts paredz atzīt par aktualitāti zaudējušu MK 2019. gada 13. septembra lēmuma 3.3. apakšpunktu un attiecīgi precizēt PSKUS projektam paredzētos finansējuma avotus, līdztekus saglabājot projektam plānoto novirzāmo finansējumu 29,4 milj. EUR apmērā, lai nodrošinātu Regulas Nr. 1303/2013 92. panta 4. punktā noteikto minimālo Eiropas Sociālā fonda (turpmāk – ESF) finansējuma apmēru, proti, ESF finansējumu iespējams samazināt tikai par 9 315 197 EUR (savukārt MK 2019. gada 13. septembra un MK 2019. gada 11. oktobra lēmumi paredzēja uz Eiropas Reģionālās attīstības fonda (turpmāk – ERAF) investīciju pasākumiem novirzāmo ESF finansējumu 17 371 257 EUR apmērā).Papildus, ņemot vērā MK protokollēmuma projekta 6.4. un 6.5. apakšpunktā plānotas finansējuma pārdales, Finanšu ministrija, ņemot vērā darbības programmā ierosināto finansējumā pārdaļu saskaņošanas procesu ar Eiropas Komisiju, izpildot MK 2019. gada 11. oktobra lēmuma 4. punktā noteikto, pārskatīs MK 2019. gada 11. oktobra lēmuma 2. punktā noteikto uzņemto virssaistību kompensēšanas mehānismu, t.sk. MK 2019. gada 11. oktobra lēmuma 2.5. apakšpunktā noteikto.3) Grozījumi attiecībā uz **papildu finansējumu deinstitucionalizācijas projektiem** (tiek īstenoti9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošana” ietvaros), precizējot darbības programmas finansējuma plānu, ņemot vērā, ka projekta īstenošanai tika lemts piešķirt papildu ERAF finansējumu no 5. PV un ESF finansējumu no 7. PV “Nodarbinātība un darba spēka mobilitāte” (turpmāk – 7. PV), attiecīgi precizējot atbalstāmās darbības, rādītājus un intervences kodus.4) Grozījumi Satiksmes ministrijas ierosinātajai finansējuma atlikumu novirzīšanai 6. PV, ņemot vērā dzelzceļa infrastruktūras pasākumā pārtrauktos projektus:* precizējot darbības programmas finansējuma plānu, ņemot vērā, ka daļu no atbrīvotā finansējuma paredzēts novirzīt 4. PV tramvaju infrastruktūras projektiem;
* papildinot 6. PV SAM aprakstus, rādītājus, intervences kodus, ņemot vērā jaunas plānotās atbalstāmās darbības bezpilota gaisa kuģu reģistrācijas informācijas sistēmas izveidei lidostā “Rīga” un transporta nozares informācijas nacionālā piekļuves punkta izveidei.

5) Grozījumi attiecībā uz izmaiņām Labklājības ministrijas pārziņā esošo SAM un pasākumu ietvaros:* precizējot 7. PV SAM atbalstāmās darbības un rādītājus attiecībā uz darba tirgus prognozēšanas sistēmu, EURES tīkla darbību Latvijā, jauniešu integrāciju darba tirgū, ņemot vērā iekšējās finansējuma pārdales 7. PV, t.sk. maksimāli izmantojot Latvijai pieejamo Jauniešu nodarbinātības iniciatīvas piešķīrumu;
* precizējot 9. PV SAM atbalstāmās darbības attiecībā uz funkcionēšanas novērtēšanas un tehnisko palīglīdzekļu apmaiņas sistēmas izveidi un infrastruktūru funkcionalitātes novērtēšanai un tehnisko palīglīdzekļu apmaiņas fonda izveidei, ņemot vērā iekšējās finansējuma pārdales 9. PV, kā arī precizējot SAM ietekmi uz horizontālo principu “Vienlīdzīgas iespējas”. Tāpat grozījumi paredz rādītāju izmaiņas attiecībā uz deinstitucionalizācijas īstenošanu, ņemot vērā arvien pieaugošo sociālo aprūpes pakalpojumu pieprasījumu bērniem ar funkcionāliem traucējumiem.

6) Grozījumi attiecībā uz Veselības ministrijas pārziņā esošo SAM veselības veicināšanai un slimību profilaksei, precizējot esošos rādītājus un to mērķa vērtības, kā arī papildinot ar jauniem rādītājiem, tādejādi nodrošinot, ka rādītāji atspoguļo faktisko ieguldījumu apjomu un paredz iespēju pasākumos iesaistīt pēc iespējas plašāku ar dažādiem atstumtības riskiem pakļauto iedzīvotāju loku. 7) Grozījumi, kas paredz pārskatīt vairāku rādītāju vērtības, precizēt nosaukumus, rādītāju informācijas iegūšanas biežumu, kā arī finansējuma sadalījumu pa intervences kodiem 1. PV “Pētniecība, tehnoloģiju attīstība un inovācijas”, 3. PV “Mazo un vidējo komersantu konkurētspēja”, 4. PV, 5. PV, 8. PV “Izglītība, prasmes un mūžizglītība” un 9. PV, ņemot vērā iepriekš veiktās finansējuma pārdales starp SAM, metodoloģijas maiņu rādītāju aprēķināšanā, faktisko ieviešanas progresu.9) Tehniski precizējumi rādītāju kodos, lai varētu korekti ziņot EK par vairākiem kopējiem iznākuma un rezultāta rādītājiem atbilstoši Eiropas Parlamenta un Padomes 2013. gada 17. decembra Regulas (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 I pielikumam “Kopējie iznākuma un rezultātu rādītāji ESF investīcijām”. |
| 3. | Projekta izstrādē iesaistītās institūcijas un publiskas personas kapitālsabiedrības | Darbības programmas grozījumu izstrādē iesaistīta Satiksmes ministrija, Ekonomikas ministrija, Labklājības ministrija, Vides aizsardzības un reģionālās attīstības ministrija, Veselības ministrija, Kultūras ministrija, Izglītības un zinātnes ministrija, Zemkopības ministrija, kā arī Tieslietu ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Darbības programma kopumā pozitīvi ietekmē visas tautsaimniecības jomas. Detalizētāki nosacījumi tiks ietverti attiecīgajos MK noteikumos par SAM un pasākumu īstenošanu, kurus skars rīkojuma projektā ietvertie grozījumi. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Tieša ietekme uz valsts un pašvaldību budžetiem tiks vērtēta, izstrādājot vai nepieciešamības gadījumā precizējot MK noteikumus par SAM vai to pasākumu īstenošanu, kurus skars grozījumi darbības programmā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā darbības programmā ierosinātās izmaiņas, pēc to iesniegšanas un saskaņošanas EK attiecīgas izmaiņas būs veicamas arī MK noteikumos par SAM un pasākumu īstenošanu, kurus skars grozījumi darbības programmā, attiecīgi atbildīgajām institūcijām veicot izrietošus grozījumus MK noteikumos par SAM un pasākumu īstenošanu. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | * MK rīkojuma projekts publicēs tīmekļa vietnē [www.esfondi.lv](http://www.esfondi.lv).
* Darbības programmas grozījumi saskaņoti ES fondu 2014.–2020. gada plānošanas perioda uzraudzības komitejas rakstiskās procedūras ietvaros, t. sk. publicējot grozījumu priekšlikumu ES fondu 2014.–2020. gada plānošanas perioda uzraudzības komitejas tīmekļa vietnē <https://komitejas.esfondi.lv>.
 |
| 2. | Sabiedrības līdzdalība projekta izstrādē | Sabiedrības līdzdalība tika nodrošināta, saskaņojot darbības programmas grozījumu priekšlikumu ES fondu 2014.–2020. gada plānošanas perioda uzraudzības komitejā, kur pārstāvētas gan nozares ministrijas, gan sociālie un sadarbības partneri, rakstiskās procedūras ietvaros. Rakstiskā procedūra tika uzsākta 2019. gada 6. novembrī (lēmums par grozījumu apstiprināšanu tika pieņemts 2019. gada 21. novembrī).2019. gada 6. novembrī darbības programmas grozījumu priekšlikums tika publicēts un bija publiski pieejams arī tīmekļa vietnē [www.esfondi.lv](http://www.esfondi.lv). |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES fondu vadībā iesaistītās institūcijas saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likumā noteikto. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumu ietvaros.Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Rīkojuma projekts tiks realizēts esošo resursu ietvaros. |
| 3. | Cita informācija | Nav. |

Finanšu ministrs J.Reirs

Baldunčika, 67095479

Jolanta.Balduncika@fm.gov.lv